Document ID: 32006D0514

32006D0514
L 200/35
SLUŽBENI LIST EUROPSKE UNIJE
ODLUKA KOMISIJE
od 20. srpnja 2006.
o usklađenosti određenih normi s općim sigurnosnim zahtjevom Direktive 2001/95/EZ i o objavljivanju upućivanja na njih u Službenom listu
(priopćeno pod brojem dokumenta C(2006) 3277)
(Tekst značajan za EGP)
(2006/514/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu 2001/95/EZ Europskog parlamenta i Vijeća od 3. prosinca 2001. o općoj sigurnosti proizvoda (1), a posebno njezin članak 4. stavak 2. drugi i četvrti podstavak,
nakon savjetovanja sa Stalnim odborom koji je osnovan sukladno članku 5. Direktive 98/34/EZ Europskog parlamenta i Vijeća od 22. lipnja 1998. o utvrđivanju postupka osiguravanja informacija u području tehničkih normi i propisa te pravila za usluge informacijskoga društva (2),
budući da:
(1)
U članku 3. stavku 1. Direktive 2001/95/EZ utvrđuje se obveza proizvođača da na tržište stavlja samo sigurne proizvode.
(2)
U skladu s člankom 3. stavkom 2. Direktive 2001/95/EZ, pretpostavlja se da je proizvod siguran s obzirom na rizike i kategorije rizika obuhvaćene odgovarajućim nacionalnim normama kad je usklađen s neobvezujućim nacionalnim normama kojima se prenose europske norme, upućivanja na koje je objavila Komisija u Službenom listu Europske unije, sukladno članku 4. te Direktive.
(3)
U skladu s člankom 4. stavkom 1. Direktive, europske norme trebale bi utvrditi europska normizacijska tijela prema mandatu utvrđenim od strane Komisije. Komisija će objaviti upućivanja na takve norme.
(4)
U članku 4. stavku 2. Direktive utvrđuje se postupak za objavljivanje upućivanja na norme koje su usvojila europska normizacijska tijela prije stupanja te Direktive na snagu. Ako te norme osiguravaju usklađenost s općim sigurnosnim zahtjevima, Komisija odlučuje objaviti upućivanja na njih u Službenom listu Europske unije. U tim slučajevima Komisija na svoju vlastitu inicijativu ili na zahtjev države članice odlučuje u skladu s postupkom utvrđenim u članku 15. stavku 2. Direktive, zadovoljava li dotična norma opće sigurnosne zahtjeve. Komisija odlučuje objaviti upućivanja na norme nakon savjetovanja s Odborom osnovanim člankom 5. Direktive 98/34/EZ. Komisija o svojoj odluci obavještava države članice.
(5)
Neke su norme, međutim, usvojila europska normizacijska tijela nakon stupanja na snagu Direktive, bez mandata prema članku 4. stavku 1. Direktive. Namjera zakonodavca bila je osigurati suradnju s europskim tijelima za normizaciju te prepoznati odgovarajuće sigurnosne standarde koji su primjenjivi na proizvode koji spadaju u opseg Direktive za koju mandat Komisije nije bio dodijeljen u skladu s odgovarajućim odredbama navedenim u članku 4. Stoga je primjereno uzeti u obzir objavljivanje upućivanja na takve norme i u tu svrhu postupiti sukladno postupku utvrđenom u članku 4. stavku 2.
(6)
Ova Odluka o sukladnosti normi s općim sigurnosnim zahtjevima koje su navedene u Prilogu donesena je na inicijativu Komisije.
(7)
Mjere predviđene ovom Odlukom u skladu su s mišljenjem odbora za Direktivu 2001/95/EZ,
DONIJELA JE OVU ODLUKU:
Članak 1.
Norme navedene u Prilogu zadovoljavaju opće sigurnosne zahtjeve Direktive 2001/95/EZ za rizike koje obuhvaćaju.
Članak 2.
Upućivanja na norme u Prilogu objavljuju se u dijelu C Službenog lista Europske unije.
Članak 3.
Ova je Odluka upućena državama članicama.
Sastavljeno u Bruxellesu 20. srpnja 2006.

Labels: 7
3
15